IVL คาดกำไร Q2 โตแกร่ง! แตะ 1.19 หมื่นลบ. รับ PET spread ยืนสูง แนะซื้อเป้า 70 บาท
IVL คาดกำไรไตรมาส 2/65 โตแกร่ง! แตะ 1.19 หมื่นลบ. รับ PET spread ยืนสูง แนะซื้อเป้า 70 บาท
IVL คาดกำไรไตรมาส 2/65 โตแกร่ง! แตะ 1.19 หมื่นลบ. รับ PET spread ยืนสูง แนะซื้อเป้า 70 บาท
18 ก.ค. 2565

บล.เคทีบีเอสที ระบุในบทวิเคราะห์วันนี้ (1 ก.ค.65) ว่า บริษัท อินโดรามา เวนเจอร์ส จำกัด (มหาชน) หรือ IVL คงคำแนะนำ “ซื้อ” ที่ราคาเป้าหมายปี 2565 ที่ 70.00 บาท ประเมินว่า IVL จะรายงานกำไรสุทธิไตรมาส 2/2565 ที่แข็งแกร่งที่ 1.19 หมื่นล้านบาท (+43% เทียบช่วงเดียวกันของปีก่อน,  ลดลง 16% เทียบไตรมาสก่อนหน้า) โดยสูงขึ้น เทียบช่วงเดียวกันของปีก่อน จาก core EBITDA รวมทุกธุรกิจที่สูงขึ้นหลังจากบริษัททำการปรับสัญญาใหม่ (contract reset) สำหรับลูกค้าในตลาดฝั่งตะวันตก
สำหรับ PET และ PTA ตั้งแต่ปลายปี 2564 ขณะที่ลดลง เทียบไตรมาสก่อนหน้า จากปริมาณขายของธุรกิจ เส้นใย (Fibers) ที่ชะลอตัวจากการ shutdown ของจีนและกำไรจากสต๊อกที่ลดลง ทั้งนี้คาดว่า Oxiteno S.A. –Indústria eComércio (Oxiteno) จะส่ง EBITDA ให้บริษัทประมาณ USD50mn ซึ่งน่าจะมากพอที่จะชดเชยต้นทุนพลังงานที่สูงขึ้นโดยเฉพาะตลาดอเมริกา
คงประมาณการกำไรสุทธิปี 2565-2566 ที่ 3.99/3.40 หมื่นล้านบาท สูงขึ้นจาก 2.63 หมื่นล้านบาทในปี 2564 หลักๆ จาก 1) Core EBITDA รวมที่สูงขึ้น 159 เหรียญ/ตัน และ 154 เหรียญ/ตัน  จาก 119 เหรียญ/ตัน ซึ่งเป็นตามแนวโน้ม Industry Integrated PET spread ที่แข็งแกร่งและความสามารถในการทำกำไรที่ดีขึ้นของธุรกิจ Integrated Oxides and Derivatives (IOD) 2) ปริมาณขายรวมที่สูงขึ้นเป็น 15.4-15.5 ล้านตัน (mt) จาก 14.6 mt ในปี 2564 และ 3) รับรู้กำไรจากการควบรวมกิจการ (M&amp;A) ราคาหุ้น outperform SET 14% ใน 6 เดือน ตามแนวโน้ม PET spread ที่แข็งแกร่ง
ทั้งนี้ ราคาล่าสุดสะท้อน 2022E EV/EBITDA ที่น่าดึงดูดที่ 5.9x (ประมาณ -1.75SD ต่ำกว่าค่าเฉลี่ย 5 ปีย้อนหลัง) เชื่อว่าบริษัทจะได้ประโยชน์จากแนวโน้ม Industry Integrated PET spread ที่ทรงตัวในระดับสูง เทียบช่วงเดียวกันของปีก่อน อย่างต่อเนื่องในไตรมาส 2/2565 อีกทั้งธุรกิจ IntegratedOxides and Derivatives (IOD) จะมีความสามารถในการทำกำไรที่สูงขึ้นจากการรวม Oxiteno เข้ามา